AS พุ่ง 9% โบรกฯ อัพเป้า 15 บ. มองแนวโน้ม Q2 กำไรโตต่อ รับเปิดตัวเกมใหม่
AS พุ่ง 9% โบรกฯ อัพเป้า 15 บ. มองแนวโน้ม Q2 โตต่อ รับเปิดตัวเกมใหม่ ล่าสุดอยู่ที่ 13 บาท บวก 1.10 บาท หรือ 9.24% มูลค่าซื้อขาย 269.70 ล้านบาท
AS พุ่ง 9% โบรกฯ อัพเป้า 15 บ. มองแนวโน้ม Q2 โตต่อ รับเปิดตัวเกมใหม่ ล่าสุดอยู่ที่ 13 บาท บวก 1.10 บาท หรือ 9.24% มูลค่าซื้อขาย 269.70 ล้านบาท
18 พ.ค. 2564

ผู้สื่อข่าวรายงานว่า ราคาหุ้น บริษัท เอเชียซอฟท์ คอร์ปอเรชั่น จำกัด (มหาชน) หรือ AS ล่าสุด ณ เวลา 14.52 น. อยู่ที่ 13 บาท บวก 1.10 บาท หรือ 9.24% สูงสุดที่ 13.20 บาท ต่ำสุดที่ 11.60 บาท ด้วยมูลค่าซื้อขาย 269.70 ล้านบาท

โดยบล.เอเซีย พลัส ระบุในบทวิเคราะห์ (17 พ.ค.) โดยกำไรไตรมาส 1/64 ของ AS เท่ากับ 108 ล้านบาท เติบโต 411% เมื่อเทียบจากปีก่อน และเพิ่ม 60% เมื่อเทียบจากไตรมาสก่อน จากรายได้ให้บริการเกมเติบโตได้ดีในทุกประเทศ โดยเฉพาะในมาเลเซียที่มีการเปิดเกมใหม่
ส่วนแนวโน้มกำไรไตรมาส 2/64 คาดว่ายังรักษาโมเมนตัมต่อเนื่อง มีปัจจัยหนุนจากการสถานการณ์แพร่ระบาดโควิด-19 ที่กลับมารุนแรงตั้งแต่เดือน เม.ย. ทั้งในประเทศไทยและมาเลเซียเชื่อว่าจะส่งผลให้รายได้ให้บริการเกมจากทั้งสองเติบโตได้ดี นอกจากนี้ยังมีเกม Real Yulgang ที่มีแผนเปิดตัวในไตรมาสนี้ซึ่งจะเข้ามาหนุนรายได้ในไทยเติบโตก้าวกระโดด
ดังนั้น แนะนำ “ซื้อ” ให้ราคาเหมาะสมใหม่ 15 บาท จากเดิม 9.90 บาท อิงวิธี PER ที่ 17 เท่า ด้วยแนวโน้มกำไรเติบโตทุกไตรมาส และมีความเป็นไปได้สูงที่บล.เอเซีย พลัส ต้องปรับเพิ่มประมาณการขึ้น อีกหลังเปิดตัวเกมใหม่ประสบความสำเร็จกว่าที่คาด